

 LĒMUMS

Ādažos, Ādažu novadā

2025. gada 25. septembrī **Nr. 405**

**Par grozījumiem Ādažu novada pašvaldības domes 2025. gada 24. jūlija lēmumā**

**Nr. 292 “Par pašvaldības nekustamo īpašumu “Muzeja iela 1” un “Muzeja iela 3”, Mežgarciems, atsavināšanu”**

Ar Ādažu novada pašvaldības domes 24.07.2025. lēmumu Nr.292 “Par pašvaldības nekustamo īpašumu “Muzeja iela 1” un “Muzeja iela 3”, Mežgarciems, atsavināšanu” (turpmāk – Lēmums) tika noteikts, ka lai nodrošinātu projektā Nr. 3.3.1.0/17/I/025 “Uzņēmējdarbības attīstībai nepieciešamās infrastruktūras attīstība Carnikavas novada Garciemā” (turpmāk – Projekts) noteiktos sasniedzamos rādītājus, nepieciešams organizēt izsoles zemes vienībām “Muzeju iela 1” un “Muzeju iela 3”, Mežgarciemā, precizējot teritorijas atsavināšanas nosacījumu termiņu, kā arī pagarinot turpmākās izmantošanas nosacījumos un atsavināšanas tiesību aprobežojumos noteiktos termiņus.

Ar Ministru kabineta 07.02.2023 noteikumiem Nr. 54 tika grozīti Ministru kabineta 13.10.2015 noteikumi Nr. 593, paredzot, ka projekta iznākuma rādītāju vērtības (komersantu skaits, investīcijas, darba vietas) ir attiecināmas ne vēlāk kā piektajā kalendārajā gadā pēc noslēguma maksājuma veikšanas, bet nepārsniedzot 31.12.2028. Saskaņā ar projekta vienošanās grozījumiem Nr. 5, rādītāju sasniegšanas termiņš šobrīd noteikts līdz 31.12.2026. Savukārt Centrālās finanšu un līgumu aģentūras (turpmāk-CFLA) speciālisti ir norādījuši, ka gadījumos, kad rādītājus nav iespējams izpildīt līdz noteiktajam termiņam, pašvaldībai ir iespēja lūgt šo termiņu pagarināt līdz 31.12.2028, pamatojoties uz objektīviem apstākļiem.

Lai pašvaldība varētu turpināt rīkot izsoles, tad 24.07.2025 lēmumā Nr. 292 jāveic grozījumi lemjošās daļas 3. punktā un 4.2. apakšpunktā, vienlaikus jānorāda, ka līdz 2026. gada 30. jūnijam izsoles var notikt saskaņā ar esošajiem izsoles nosacījumiem, jo komersantam vēl ir pietiekams laiks izpildīt noteiktos rādītājus.

Pamatojoties uz Pašvaldību likuma 73. panta ceturto daļu, 10. panta pirmās daļas 16. punktu, Publiskas personas mantas atsavināšanas likuma 1. panta 4. punktu, 3. panta pirmās daļas 1. punktu un otro daļu, 4. panta pirmo un otro daļu, 5. panta pirmo un piekto daļu, 8. panta otro, sesto un septīto daļu, 9. panta otro daļu, 10. panta pirmo daļu un 36. panta otro daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ādažu novada pašvaldības dome

**NOLEMJ:**

1. Veikt grozījumu Ādažu novada pašvaldības domes 2025. gada 24. jūlija lēmumā Nr. 292 “Par pašvaldības nekustamo īpašumu “Muzeja iela 1” un “Muzeja iela 3”, Mežgarciems, atsavināšanu”:
	1. izteikt lemjošās daļas 3. punktu jaunā redakcijā:

“3. Centrālās pārvaldes Attīstības un projektu nodaļai sagatavot domes lēmuma projektu par īpašumu atsavināšanas nosacījumu precizēšanu Mežgarciema uzņēmējdarbības teritorijā, pagarinot turpmākās izmantošanas nosacījumos un atsavināšanas tiesību aprobežojumos noteiktos termiņus, sākot ar 01.06.2026.”;

* 1. izteikt lemjošās daļas 4.2. apakšpunktu jaunā redakcijā:

“4.2. līdz 30.06.2026., viena mēneša laikā pēc domes lēmuma, ar kuru apstiprinātas nekustamo īpašumu nosacītās cenas, organizēt 1. punktā norādīto nekustamo īpašumu pārdošanu elektroniskā izsolē ar izsoles sākumcenu – nosacīto cenu ar augšupejošu soli, atbilstoši īpašuma turpmākās izmantošanas nosacījumiem un atsavināšanas tiesību aprobežojumiem, kas apstiprināti ar Carnikavas novada domes 24.07.2019. lēmumu (protokols Nr.1, 4. §), Ādažu novada pašvaldības domes 26.10.2022. lēmumu Nr. 505 “Par īpašumu Mežgarciema uzņēmējdarbības teritorijā atsavināšanas nosacījumu precizēšanu” un Ādažu novada pašvaldības domes 30.05.2024. lēmumu Nr. 225 “Par īpašumu Mežgarciema uzņēmējdarbības teritorijā atsavināšanas nosacījumu precizēšanu”.

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU